P6_TA(2005)0231

Εποπτεία των δημοσιονομικών θέσεων, καθώς και εποπτεία και συντονισμός των οικονομικών πολιτικών **I

Νομοθετικό ψήφισμα του Ευρωπαϊκού Κοινοβουλίου σχετικά με την πρόταση κανονισμού του Συμβουλίου που τροποποιεί τον κανονισμό (ΕΚ) αριθ. 1466/97 για την ενίσχυση της εποπτείας της δημοσιονομικής θέσης και την εποπτεία και τον συντονισμό των οικονομικών πολιτικών (COM(2005)0154 — C6-0119/2005 — 2005/0064(SYN))

(Διαδικασία συνεργασίας: πρώτη ανάγνωση)

Το Ευρωπαϊκό Κοινοβούλιο,

- έχοντας υπόψη την πρόταση της Επιτροπής προς το Ευρωπαϊκό Κοινοβούλιο και το Συμβούλιο (COM(2005)0154) [1],

- έχοντας κληθεί από το Συμβούλιο να γνωμοδοτήσει σύμφωνα με το άρθρο 252 και το άρθρο 99, παράγραφος 5, της Συνθήκης ΕΚ (C6-0119/2005),

- έχοντας υπόψη το άρθρο 51 του Κανονισμού του,

- έχοντας υπόψη την έκθεση της Επιτροπής Οικονομικών και Νομισματικών Θεμάτων (A6-0168/2005),

1. εγκρίνει την πρόταση της Επιτροπής όπως τροποποιήθηκε·

2. καλεί την Επιτροπή να τροποποιήσει αναλόγως την πρότασή της, σύμφωνα με το άρθρο 250, παράγραφος 2, της Συνθήκης ΕΚ·

3. καλεί το Συμβούλιο να συμπεριλάβει, στην κοινή θέση που θα καθορίσει σύμφωνα με το άρθρο 252, στοιχείο α), της Συνθήκης ΕΚ τις τροπολογίες που ενέκρινε το Κοινοβούλιο·

4. καλεί το Συμβούλιο, σε περίπτωση που προτίθεται να απομακρυνθεί από το κείμενο που ενέκρινε το Κοινοβούλιο, να το ενημερώσει σχετικά·

5. ζητεί να κινηθεί η διαδικασία συνεννόησης σε περίπτωση που το Συμβούλιο προτίθεται να απομακρυνθεί από το κείμενο που ενέκρινε το Κοινοβούλιο·

6. ζητεί να κληθεί εκ νέου να γνωμοδοτήσει σε περίπτωση που το Συμβούλιο προτίθεται να επιφέρει σημαντικές τροποποιήσεις στην πρόταση της Επιτροπής·

7. αναθέτει στoν Πρόεδρό του να διαβιβάσει τη θέση του Κοινοβουλίου στο Συμβούλιο και την Επιτροπή.

Τροπολογία 1

Αιτιολογική σκέψη 2Α (νέα)

(2α) Η υλοποίηση του δημοσιονομικού πλαισίου, η εποπτεία και ο συντονισμός των οικονομικών πολιτικών και η αξιοπιστία τους εξαρτώνται από την ποιότητα, την εγκυρότητα και το επίκαιρο των στατιστικών στοιχείων των δημοσίων οικονομικών. Πρέπει να εξασφαλίζεται η ποιότητα των σε επίπεδο κρατών μελών και Κοινότητας στατιστικών για να εγγυάται την ανεξαρτησία, ακεραιότητα και υποχρέωση απόδοσης λογαριασμών τόσο των στατιστικών υπηρεσιών των κρατών μελών όσο και της Eurostat.

Τροπολογία 2

Αιτιολογική σκέψη 2Β (νέα)

(2β) Η Επιτροπή θα πρέπει να συγκρίνει τα ποσοτικά στοιχεία που της υποβάλλουν τα κράτη μέλη με εκείνα στις εκθέσεις που υποβάλλουν οι κεντρικές τράπεζες των κρατών μελών προς την ΕΚΤ.

Τροπολογία 3

Άρθρο 1, σημείο 1

Άρθρο 2α (κανονισμός (ΕΚ) αριθ. 1466/97)

Τροπολογία 4

Άρθρο 1, σημείο 2Α (νέο)

Άρθρο 4, παράγραφος 1 (κανονισμός (ΕΚ) αριθ. 1466/97)

(2α) Το άρθρο 4, παράγραφος 1 αντικαθίσταται ως εξής:

"1. Τα προγράμματα σταθερότητας υποβάλλονται πριν από την 1η Μαρτίου 1999. Μετά την ημερομηνία αυτή, υποβάλλονται ετησίως επικαιροποιημένα προγράμματα για περίοδο δύο ετών. Ένα κράτος μέλος που υιοθετεί μεταγενέστερα το κοινό νόμισμα υποβάλλει πρόγραμμα σταθερότητας εντός έξι μηνών από την απόφαση του Συμβουλίου για τη συμμετοχή του στο κοινό νόμισμα."

Τροπολογία 5

Άρθρο 1, σημείο 3, σημείο Α

Άρθρο 5, παράγραφος 1, πρώτο εδάφιο (κανονισμός (ΕΚ) αριθ. 1466/97)

"1. Με βάση τις εκτιμήσεις της Επιτροπής και της επιτροπής του άρθρου 114 της Συνθήκης, το Συμβούλιο εξετάζει, εντός του πλαισίου της πολυμερούς εποπτείας του άρθρου 99 της Συνθήκης, κατά πόσον η πορεία προσαρμογής που προτείνεται από το πρόγραμμα είναι επαρκώς φιλόδοξη, κατά πόσον το πρόγραμμα βασίζεται σε εύλογες οικονομικές παραδοχές και κατά πόσον τα μέτρα που λαμβάνονται ή/και προτείνονται επαρκούν για την επίτευξη της επιδιωκόμενης προσαρμογής προς το μεσοπρόθεσμο δημοσιονομικό στόχο. Κατά την εκτίμηση της πορείας προσαρμογής προς το μεσοπρόθεσμο δημοσιονομικό στόχο, το Συμβούλιο καθορίζει αν το ενδιαφερόμενο κράτος μέλος προβαίνει σε ελάχιστη ετήσια βελτίωση του κυκλικά προσαρμοσμένου δημοσιονομικού του αποτελέσματος, μη υπολογιζομένων των εφάπαξ και άλλων προσωρινών μέτρων, και αν εντατικοποιεί τις προσπάθειές του κατά τις περιόδους ευνοϊκής συγκυρίας. Το Συμβούλιο λαμβάνει επίσης υπόψη τις μείζονες διαρθρωτικές μεταρρυθμίσεις που υλοποιήθηκαν, οι οποίες συνεπάγονται άμεσες εξοικονομήσεις μακροπρόθεσμα, περιλαμβανομένης της ενίσχυσης της δυνητικής ανάπτυξης, και συνεπώς έχουν μετρήσιμα αποτελέσματα στη μακροπρόθεσμη διατηρησιμότητα των δημόσιων οικονομικών."

"1. Με βάση τις εκτιμήσεις της Επιτροπής και της επιτροπής του άρθρου 114 της Συνθήκης, το Συμβούλιο εξετάζει, εντός του πλαισίου της πολυμερούς εποπτείας του άρθρου 99 της Συνθήκης, κατά πόσον η πορεία προσαρμογής που προτείνεται από το πρόγραμμα είναι επαρκώς φιλόδοξη, κατά πόσον το πρόγραμμα βασίζεται σε εύλογες οικονομικές παραδοχές και κατά πόσον τα μέτρα που λαμβάνονται ή/και προτείνονται επαρκούν για την επίτευξη της επιδιωκόμενης προσαρμογής προς το μεσοπρόθεσμο δημοσιονομικό στόχο. Προς το σκοπό αυτό η Επιτροπή διεξάγει αποστολές λογιστικού ελέγχου των δημόσιων οικονομικών στα κράτη μέλη. Κατά την εκτίμηση της πορείας προσαρμογής προς το μεσοπρόθεσμο δημοσιονομικό στόχο, το Συμβούλιο καθορίζει αν το ενδιαφερόμενο κράτος μέλος προβαίνει σε ελάχιστη ετήσια βελτίωση του κυκλικά προσαρμοσμένου δημοσιονομικού του αποτελέσματος, μη υπολογιζομένων των εφάπαξ και άλλων προσωρινών μέτρων, και αν εντατικοποιεί τις προσπάθειές του κατά τις περιόδους ευνοϊκής συγκυρίας. Το Συμβούλιο λαμβάνει επίσης υπόψη τις μείζονες διαρθρωτικές μεταρρυθμίσεις που υλοποιήθηκαν, οι οποίες συνεπάγονται άμεσες εξοικονομήσεις μακροπρόθεσμα, περιλαμβανομένης της ενίσχυσης της δυνητικής ανάπτυξης, και συνεπώς έχουν μετρήσιμα αποτελέσματα στη μακροπρόθεσμη διατηρησιμότητα των δημόσιων οικονομικών."

Τροπολογία 6

Άρθρο 1, σημείο 3, σημείο B

Άρθρο 5, παράγραφος 2 (κανονισμός (ΕΚ) αριθ. 1466/97)

(β) Στην παράγραφο 2, οι λέξεις "δύο μηνών" αντικαθίστανται από τις λέξεις "τριών μηνών".

(β) Η παράγραφος 2 αντικαθίσταται ως εξής:

"2. Το Συμβούλιο εξετάζει το πρόγραμμα σταθερότητας που αναφέρεται στην παράγραφο 1 εντός τριών μηνών κατ' ανώτατο όριο από την υποβολή του προγράμματος. Το Συμβούλιο, μετά από σύσταση της Επιτροπής και μετά από διαβούλευση με την επιτροπή που συγκροτείται βάσει του άρθρου 114, εκφέρει γνώμη σχετικά με το πρόγραμμα. Στην περίπτωση που το Συμβούλιο, σύμφωνα με το άρθρο 99, θεωρεί ότι οι στόχοι και τα περιεχόμενα ενός προγράμματος θα πρέπει να ενισχυθούν, ιδίως όσον αφορά τη βελτίωση της προσαρμογής της πορείας προς το μεσοπρόθεσμο δημοσιονομικό στόχο που επιδιώκεται σε περιόδους ευνοϊκής συγκυρίας, το Συμβούλιο στη γνώμη του καλεί το οικείο κράτος μέλος να προσαρμόσει το πρόγραμμά του."

Τροπολογία 7

Άρθρο 1, σημείο 3Α (νέο)

Άρθρο 6, παράγραφος 1 (κανονισμός (ΕΚ) αριθ. 1466/97)

(3α) Το άρθρο 6, παράγραφος 1, αντικαθίσταται ως εξής:

"1. Στο πλαίσιο πολυμερούς εποπτείας σύμφωνα με το άρθρο 99, παράγραφος 3, το Συμβούλιο παρακολουθεί την εφαρμογή των προγραμμάτων σταθερότητας με βάση τα στοιχεία που γνωστοποιούν τα συμμετέχοντα κράτη μέλη και τις εκτιμήσεις της Επιτροπής και της επιτροπής του άρθρου 114, προκειμένου ιδίως να εντοπίσει τις πραγματικές ή αναμενόμενες σημαντικές αποκλίσεις της δημοσιονομικής κατάστασης από τον μεσοπρόθεσμο δημοσιονομικό στόχο, ή από την πορεία προσαρμογής προς αυτόν όπως καθορίζεται στο πρόγραμμα σχετικά με το δημόσιο πλεόνασμα/έλλειμμα, ή από την αναμενόμενη εξέλιξη του λόγου του γενικού δημόσιου χρέους."

Τροπολογία 8

Άρθρο 1, σημείο 3Β (νέο)

Άρθρο 6, παράγραφος 2 (κανονισμός (ΕΚ) αριθ. 1466/97)

(3β) Το άρθρο 6, παράγραφος 2, αντικαθίσταται ως εξής:

"2. Στην περίπτωση που το Συμβούλιο διαπιστώνει σημαντική απόκλιση της δημοσιονομικής θέσης από το μεσοπρόθεσμο δημοσιονομικό στόχο, την πορεία προσαρμογής προς αυτόν ή την αναμενόμενη εξέλιξη του λόγου του γενικού δημόσιου χρέους, με σκοπό να παράσχει έγκαιρη προειδοποίηση προκειμένου να αποφευχθεί η εμφάνιση υπερβολικού ελλείμματος ή λόγου χρέους, απευθύνει σύμφωνα με το άρθρο 99, παράγραφος 4, σύσταση προς το οικείο κράτος μέλος για να λάβει τα αναγκαία μέτρα προσαρμογής."

Τροπολογία 9

Άρθρο 1, σημείο 3Γ (νέο)

Άρθρο 6, παράγραφος 3 (κανονισμός (ΕΚ) αριθ. 1466/97)

(3γ) Το άρθρο 6, παράγραφος 3, αντικαθίσταται ως εξής:

"3. Στην περίπτωση που το Συμβούλιο στην επακόλουθη παρακολούθησή του κρίνει ότι η απόκλιση της δημοσιονομικής θέσης από το μεσοπρόθεσμο δημοσιονομικό στόχο, την πορεία προσαρμογής προς αυτόν ή την αναμενόμενη εξέλιξη του λόγου του γενικού δημόσιου χρέους εξακολουθεί ή επιδεινώνεται, το Συμβούλιο, σύμφωνα με το άρθρο 99, παράγραφος 4, απευθύνει σύσταση προς το οικείο κράτος μέλος για να λάβει άμεσα διορθωτικά μέτρα και ενδεχομένως, όπως προβλέπει το εν λόγω άρθρο, δημοσιοποιεί τη σύστασή του."

[1] Δεν έχει δημοσιευθεί ακόμη στην Επίσημη Εφημερίδα.

--------------------------------------------------